עפולה אקספרס

עפולה אקספרס הוא סרט קולנוע ישראלי בבימויה של ג'ולי שלז ובכיכובם של צביקה הדר ואסתי זקהיים בתפקידים הראשיים. הסרט יצא לאקרנים בשנת 1997.

עם יציאתו התמודד הסרט במספר רב של קטגוריות בטקס פרסי אופיר, וגרף שישה פרסים, בהם לשחקנית הראשית (אסתי זקהיים), השחקנים המשניים (אורלי פרל ואריה מוסקונה), המלחין הטוב ביותר ושני הפרסים הנחשקים על הבימוי הטוב ביותר (עבור ג׳ולי שלז) והסרט הטוב ביותר. לאחר השתתפותו בטקס, זכה הסרט בפרס וולג'ין בפסטיבל ירושלים והשתתף בפסטיבלים בארצות שונות, כמו צ'כיה, הונג קונג, טקסס ופסטיבל ברלין הנחשב.

פסקול הסרט כלל את השיר "גשם", גרסת כיסוי לשיר של להקת בנזין בביצועו של אלי לוזון, אשר הפך ללהיט גדול.

תקציר העלילה
דוד (צביקה הדר) ובתיה (אסתי זקהיים), בני-זוג מעפולה, עוברים להתגורר בתל אביב במטרה להגשים את חלום ילדותו של דוד (שעובד בתור חשמלאי רכב) להיות קוסם. מסע הגשמת החלום נקטע, בתיה מתחילה לפרנס את השניים כקופאית בסופר-מרקט ודוד מתלווה לחברו, שמעון (אריה מוסקונה), קוסם לשעבר, אך נכשל בכל הזדמנות הניתנת לו. למרות זאת, דוד מסרב להיכנע, ומסרב להודות כי הוא אינו מוכשר בקסמים, ובשל כך בתיה מציבה לו אולטימטום ועוברת לגור עם נערה בשם ויקי (אורלי פרל), זמרת מתחילה. 

העלילה עוברת תפנית כשדוד ושמעון מתחילים לצבור פופולריות במופע קסמים מצליח תחת השמות "חזיז ורעם", והיחסים בין דוד ובתיה מקבלים כיוון חדש.

שחקנים

קישורים חיצוניים

 הסרט המלא לצפיה בתשלום באתר ארכיון ישראלי לסרטים - סינמטק ירושלים

 "עפולה אקספרס" - מידע על הסרט
 "עפולה אקספרס", באתר קרן הקולנוע הישראלי

סרטי דרמה קומית ישראליים
סרטי קומדיה רומנטית ישראליים
זוכי פרס אופיר: סרטים
צביקה הדר
סרטים ישראליים משנת 1997
עפולה